Resep: Gebraaide soet brandrissie-steurgarnale | Maroela Media
Die naam “garnaal” en “steurgarnaal” word dikwels omgeruil, aangesien hierdie skaaldiere baie gemeen het: Hulle het albei tien bene, kom in vars water of soutwater voor, en leef op die bodem, hetsy in die see of ’n rivier. Hoewel hulle biologies verskil, kan jy enige soort gebruik – na gelang van grootte, geur en of hulle op ŉ omgewingsverantwoordelike manier gevang of geteel is.
’n paar houtsosatiestokkies
12 tiersteurgarnale, ontaar, maar behou die kop en stert
50 ml soet brandrissiesous
vars suurlemoen, in wiggies gesny
Spoel die steurgarnale goed af, maar hou hulle heel.
Lê elke steurgarnaal plat op die werkoppervlak neer en druk ’n sosatiestokkie deur elkeen.
Meng die soet brandrissiesous, sesamolie en sojasous saam. Bedruip die steurgarnale daarmee terwyl hulle oor baie warm kole of onder die oondrooster gebraai word. Moenie te lank kook nie – net tot gaar!
Sit onmiddellik voor met die suurlemoenwiggies.
Ek is baie beindruk en wil graag n lid word. Baie dankie